《送伯言赴姑苏上幕》
宋代·释道潜

都城翰子海，贤否良难会。从容翰墨场，班班知所诣。

超然三四翰，词学昔人配。源流出苏黄，汲引功岂细。

斯人固才华，气节复远迈。一官从幕府，未觉簿书碍。

投刃却凫行，岸巾依物外。凝香久寂寞，清绝今可继。

初辞广陌尘，笑鼓春江枻。楚岫与吴山，相望挹空际。

莫唱渭城歌，临流增叹喟。

作者简介：释道潜，本名昙潜，号参寥子，赐号妙总大师。俗姓王，钱塘（今浙江杭州）人（《续骫骳说》）。一说姓何，于潜（今浙江临安西南）人（《咸淳临安志》卷七○）。幼即出家为僧，能文章，尤喜为诗。与苏轼、秦观友善，常有倡和。哲宗绍圣间，苏轼贬海南，道潜亦因诗获罪，责令还俗。徽宗建中靖国元年（一一○一），曾肇为之辩解，复为僧。崇宁末归老江湖。其徒法颖编有《参寥子诗集》十二卷，行于世。